Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
18 ส.ค. 2558

แรงขายหุ้นกระจายตัว เน้นกลุ่มท่องเที่ยวกดดัน SET จากเหตุระเบิดราชประสงค์
ดัชนี SET อยู่ที่ 1,380.66 จุด -28.08 จุด -1.99% ปริมาณซื้อขาย 37,829 ลบ.
แนวรับ:          1,380/1,370          แนวต้าน:      1,390/1,400
 
สรุปทิศทางและแนวโน้มตลาด
แม้ Technical Rebound ระหว่างวัน แต่ยังมอง “ผัวผวน” ต่อ: แม้ SET มีจังหวะ Technical Rebound ลดช่วงลบระหว่างวัน แต่ยังมอง SET ผันผวนต่อในช่วง 1-2 สัปดาห์นี้ด้วยแนวรับ 1,370 จุด และถัดไปที่ 1,350 จุด ขณะที่การ Rebound ของ SET ระยะสั้น คาดว่าจะมีระยะจำกัด และนักลงทุนยังอยู่ในสถานะ Risk-Off ต่อไป
กลุ่มที่ได้รับผลกระทบโดยตรง ควรรอให้แรงขายชะลอตัวก่อน: กลุ่มหุ้นที่ได้รับผลกระทบโดยตรงทั้งทาง Sentiment และ Fundamental อย่างกลุ่มสายการบิน โรงแรม และสนามบินอย่าง AAV NOK THAI CENTEL (13% ของรายได้อิงกับโรงแรมในกรุงเทพฯ) MINT (7% ของรายได้อิงกับโรงแรมในกรุงเทพฯ) ERW (50% ของรายได้อิงกับโรงแรมในกรุงเทพฯ) AOT ควรรอแรงขายชะลอตัวลงก่อน แม้ราคาหุ้นปรับลดลงแรงแล้วก็ตามวันนี้ …สำหรับหุ้นกลุ่มโรงภาพยนต์ และโรงพยาบาล อย่าง MAJOR BH BDMS แม้ได้รับผลกระทบบ้าง แต่คาดว่าผลกระทบยังจำกัดเมื่อเทียบกับกลุ่มท่องเที่ยวโดยรวม
CPN ผลกระทบต่อกำไรยังจำกัด…ขณะที่กลุ่มส่งออกได้รับผลดีจากค่าเงินบาทอ่อนค่า: ด้วยโครงสร้างรายได้ของ CPN ที่ส่วนใหญ่เป็นรายได้ค่าเช่าพื้นที่ ทำให้ผลกระทบจากเหตุระเบิดส่งผลกระทลกำไรจำกัด ทำให้แนะนำ “ซื้อ” CPN ด้วยแนวรับที่ 40.0-41.0 บาท และพื้นฐาน 60.0 บาท คาดการณ์กำไรเติบโต 18% ปีนี้ และ 20% ในปี 2016 จากการขยายพื้นที่เช่าต่อเนื่อง ขณะที่กลุ่มหุ้นที่ได้รับผลดีจากค่าเงินบาทอ่อนค่า รายได้อิงกับการส่งออก และผลการดำเนินงาน 2Q15 ออกมาดีกว่าที่คาดการณ์ไว้ อย่าง SVI และ DELTA มีแนวโน้ม Outperform ตลาด
หุ้นที่น่าสนใจทางเทคนิค
CPR “ซื้อ” ราคาหุ้นฟื้นตัวขึ้นทะลุผ่านแนว Downtrend Line พร้อมปริมาณการซื้อขายสูงสนับสนุน กำลังทดสอบค่าเฉลี่ยระยะ 3 เดือนบริเวณ 4.40 บาท เครื่องมือ MACD ตัด 0 ขึ้นวันแรก มีโอกาสแกว่งขึ้นได้ต่อเนื่อง มีเป้าหมายถัดไปที่ 4.62 บาท
UNIQ “ซื้อ” ราคาหุ้นมีจังหวะแกว่งตัวขึ้นต่อเนื่อง แม้จะมีการพักตัวแต่ไม่หลุดเส้นค่าเฉลี่ยระยะสัปดาห์ เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น เป็นจังหวะซื้อเก็งกำไร มีแนวต้านแรกบริเวณ 19.50 บาท และถัดไปที่ 20.00 บาท
 
Futures แนวรับ         แนวต้าน
SET50       890            895
                880            900
Gold        18800          19000
              18700          19100
Oil          1720           1750
              1700           1800